Period: Old Babylonian
Genre: Literary
Transliteration:
<SURFACE>
en gal ud ŋiš-he₂-ta saŋ il₂ še-er-zid...a
{d}suen ušum saŋ-kal kur un₃-ta uŋ₃ ud ŋa₂-ŋa₂
su₃-ra₂-aŋ₂ an bad-da men <unk> <unk> giri₁₇-zal a-a ugu-na
dumu gal-di {d}nin-lil₂-le tud-da nir-ŋal₂ e₂-kur-ra
an-bar₇-a dalla e₃ šul {d}suen ud zu₂ keše₂ an-na
su-lim-ma-ni an-bar₇-gana₂ ud ŋiš-nu₁₁ uŋ₃ saŋ gig₂-ga
a-a {d}nanna <unk> bad-ta ŋi₆ dug₃-dug₃ gal-zu
nir-ŋal₂ nun pa e₃ ak-a še-er-zid an-na-kam
urim₂{ki} iri ud₅-saŋ ki-en-gi-ra me-bi nu-kur₂-ru-dam
temen an ki-bi a-a {d}nanna ŋi₆ u₃-na pa e₃
mu mu-un-pad₃ hi-li šag₄-ge bi₂-in-si {d}i-bi₂{d}suen-ŋu₁₀
eš₃ nibru{ki} šag₄-bi kur he₂-ŋal₂-la ki-tuš ki-ur₃-ra-ke₄
nam-nun-na an-ta su-lim-ma-ni kalam-ma mu-un-barag₂-ge
kisal mah-e su-lim-ma...bi nu-til-e nam gal tar-re-de₃
a-a ugu-na u₁₈-ru gal an ki en {d}nu-nam-nir-e
{d}suen-e ub-šu-unken-na-ka u₃-gul mu-na-ŋa₂-ŋa₂
ku₆-ŋal₂ nun barag-ga nun me til₃-la šag₄-ge pad₃-da-zu
eš₃ urim₂{ki} ki-tuš mah lugal-la zi-šag₄-ŋal₂ kalam-ma
šilam {e₂}tur₃-ra dur₂ ŋar-ra i₃ ga-bi nu-til-e
i₃ šar₂-šar₂-re ku₆ mušen u₃-tud urud kug-sig₁₇ ib₂-ŋal₂-le
iri{ki} numun i-i me-bi nu-kur₂-ru <unk> {d}i-bi₂{d}suen-ŋu₁₀
nam-lugal-ba pa ha-ma-ni-in-e₃ nam-til₃ he₂-ni-ib₂-su₃-ud-de₃
barag gal-ba suhuš-bi mu-ra-an-ge-en dur₂ an-še₃ bi₂-in-ŋar
dalla he₂-ni-in-e₃ me nam-lugal-la-ba a₂ nun he₂-em-ta-e-ŋal₂
inim mah ul-le₂-a-še₃ nu-kur₂-ru-da {d}i-bi₂{d}suen-ŋu₁₀
{d}dil-im₂-babbar-me-en an ki niŋin₂-na-ba
nam-nir-ŋal₂ pa ba-ni-in-e₃
si sa₂ šag₄ kug-ta mu pad₃-da...
{d}nanna-ar <unk> <unk>...mah <unk> gin₇ pa e₃...
{d}suen-e ka-ta e₃-a-ni e₂-kur...
an {d}en-lil₂ nam kalam-ma tar-re kur gal...
...<unk>...
...
nam tar-ra...
{d}dil-im₂-babbar...
me nam-lugal-la...
dalla mu-e-e₃...saŋ il₂...
{d}nanna{d}suen-e...
giri₁₇-zal en pa e₃ an uraš-a...
ŋiškim-til₃ dumu {d}nin-lil₂-la₂ he₂-du₇...
{d}nanna en <unk> kug mu mah-am₃ zi-šag₄-ŋal₂ kalam-ma
nun hi-li sud šag₄ kug-ŋa₂ pad₃-da {d}i-bi₂{d}suen-ŋu₁₀
uŋ₃ šar₂-ra-ba mu-ni su₃-ra₂-še₃ ka-aš bar kalam-ma...
bal dug nam-he₂ šar₂ kug-zu-me-en ŋanun mah-še₃ ŋeštug₂-zu
a-a {d}nanna šag₄-ge pad₃-da-zu...ŋal₂ šum₂-ma
en giri₁₇-zal numun zid-de₃...
me gal-gal-la mah-di {d}en-lil₂-da eš-bar...ŋal₂
gud dili du-de₃ en pa ed₂-dam {d}suen za₃-mi₂
u₃-lu-lu-ma-ma {d}suen-na-kam

Cuneiform:
<SURFACE>
𒂗𒃲𒌓𒄑𒃶𒋫𒊕𒅍𒊺𒅕𒍣...𒀀
𒀭𒂗𒍪𒁔𒊕𒆗𒆳𒂦𒋫𒌧𒌓𒂷𒂷
𒋤𒁺𒉘𒀭𒁁𒁕𒃞<unk><unk>𒅗𒉌𒀀𒀀𒌋𒅗𒈾
𒌉𒃲𒁲𒀭𒎏𒆤𒇷𒌅𒁕𒉪𒅅𒂍𒆳𒊏
𒀭𒉈𒀀𒈦𒄘𒃼𒌓𒁺𒂄𒀭𒂗𒍪𒌓𒅗𒆟𒀭𒈾
𒋢𒅆𒈠𒉌𒀭𒉈𒃷𒌓𒄑𒉢𒌧𒊕𒈪𒂵
𒀀𒀀𒀭𒋀𒆠<unk>𒁁𒋫𒈪𒄭𒄭𒃲𒍪
𒉪𒅅𒉣𒉺𒌓𒁺𒀝𒀀𒊺𒅕𒍣𒀭𒈾𒄰
𒋀𒀕𒆠𒌷𒍚𒊕𒆠𒂗𒄀𒊏𒈨𒁉𒉡𒉽𒊒𒁮
𒋼𒀭𒆠𒁉𒀀𒀀𒀭𒋀𒆠𒈪𒅇𒈾𒉺𒌓𒁺
𒈬𒈬𒌧𒅆𒊒𒄭𒇷𒊮𒄀𒉈𒅔𒋛𒀭𒄿𒉈𒀭𒂗𒍪𒈬
𒀊𒂗𒆤𒆠𒊮𒁉𒆳𒃶𒅅𒆷𒆠𒆪𒆠𒃡𒊏𒆤
𒉆𒉣𒈾𒀭𒋫𒋢𒅆𒈠𒉌𒌧𒈠𒈬𒌧𒁖𒄀
𒆦𒈤𒂊𒋢𒅆𒈠...𒁉𒉡𒌀𒂊𒉆𒃲𒋻𒊑𒉈
𒀀𒀀𒌋𒅗𒈾𒍇𒊒𒃲𒀭𒆠𒂗𒀭𒉡𒉆𒉪𒂊
𒀭𒂗𒍪𒂊𒌒𒋗𒌺𒈾𒅗𒅇𒄢𒈬𒈾𒂷𒂷
𒄩𒅅𒉣𒁈𒂵𒉣𒈨𒋾𒆷𒊮𒄀𒅆𒊒𒁕𒍪
𒀊𒋀𒀕𒆠𒆠𒆪𒈤𒈗𒆷𒍣𒊮𒅅𒌧𒈠
𒉦𒂍𒉣𒇬𒊏𒂉𒃻𒊏𒉌𒂵𒁉𒉡𒌀𒂊
𒉌𒊹𒊹𒊑𒄩𒄷𒅇𒌅𒍏𒆬𒄀𒌈𒅅𒇷
𒌷𒆠𒆰𒄿𒄿𒈨𒁉𒉡𒉽𒊒<unk>𒀭𒄿𒉈𒀭𒂗𒍪𒈬
𒉆𒈗𒁀𒉺𒄩𒈠𒉌𒅔𒌓𒁺𒉆𒋾𒃶𒉌𒌈𒋤𒌓𒉈
𒁈𒃲𒁀𒁼𒁉𒈬𒊏𒀭𒄀𒂗𒂉𒀭𒂠𒉈𒅔𒃻
𒈦𒄘𒃼𒃶𒉌𒅔𒌓𒁺𒈨𒉆𒈗𒆷𒁀𒀉𒉣𒃶𒅎𒋫𒂊𒅅
𒅗𒈤𒌌𒉌𒀀𒂠𒉡𒉽𒊒𒁕𒀭𒄿𒉈𒀭𒂗𒍪𒈬
𒀭𒀸𒁽𒌓𒈨𒂗𒀭𒆠𒆸𒈾𒁀
𒉆𒉪𒅅𒉺𒁀𒉌𒅔𒌓𒁺
𒋛𒁲𒊮𒆬𒋫𒈬𒅆𒊒𒁕...
𒀭𒋀𒆠𒅈<unk><unk>...𒈤<unk>𒁶𒉺𒌓𒁺...
𒀭𒂗𒍪𒂊𒅗𒋫𒌓𒁺𒀀𒉌𒂍𒆳...
𒀭𒀭𒂗𒆤𒉆𒌧𒈠𒋻𒊑𒆳𒃲...
...<unk>...
...
𒉆𒋻𒊏...
𒀭𒀸𒁽𒌓...
𒈨𒉆𒈗𒆷...
𒈦𒄘𒃼𒈬𒂊𒌓𒁺...𒊕𒅍...
𒀭𒋀𒆠𒀭𒂗𒍪𒂊...
𒅗𒉌𒂗𒉺𒌓𒁺𒀭𒅁𒀀...
𒅆𒁾𒋾𒌉𒀭𒎏𒆤𒇲𒃶𒌌...
𒀭𒋀𒆠𒂗<unk>𒆬𒈬𒈤𒀀𒀭𒍣𒊮𒅅𒌧𒈠
𒉣𒄭𒇷𒋤𒊮𒆬𒂷𒅆𒊒𒁕𒀭𒄿𒉈𒀭𒂗𒍪𒈬
𒌧𒊹𒊏𒁀𒈬𒉌𒋤𒁺𒂠𒅗𒀸𒁇𒌧𒈠...
𒁄𒂁𒉆𒃶𒊹𒆬𒍪𒈨𒂗𒃠𒈤𒂠𒄑𒌆𒉿𒍪
𒀀𒀀𒀭𒋀𒆠𒊮𒄀𒅆𒊒𒁕𒍪...𒅅𒋧𒈠
𒂗𒅗𒉌𒆰𒍣𒉈...
𒈨𒃲𒃲𒆷𒈤𒁲𒀭𒂗𒆤𒁕𒌍𒁇...𒅅
𒄞𒀸𒁺𒉈𒂗𒉺𒌓𒁺𒁮𒀭𒂗𒍪𒍠𒊩
𒅇𒇻𒇻𒈠𒈠𒀭𒂗𒍪𒈾𒄰